Source: https://beta.e-justice.europa.eu/171/MT/victims__rights__by_country?CROATIA&action=maximizeMS&clang=mt&idSubpage=5&member=1
Timestamp: 2020-01-19 19:36:38+00:00
Document Index: 1515517

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Jiena vittma ta’ reat. Lil min nikkuntattja għal appoġġ u assistenza?
X’tipi ta’ appoġġ nista’ nirċievi mingħand servizzi jew awtoritajiet tal-Istat?
Linja telefonika għall-appoġġ għall-vittmi
Il-linja telefonika nazzjonali għall-appoġġ għall-vittmi ta’ reati u reati minuri (116-006) tipprovdi appoġġ emozzjonali, informazzjoni dwar id-drittijiet tal-vittmi, u gwida dwar liema korpi u organizzazzjonijiet jistgħu jipprovdu aktar informazzjoni, assistenza u appoġġ.
Il-linja telefonika għall-appoġġ huwa servizz mingħajr ħlas,
disponibbli bil-Kroat u bl-Ingliż, matul il-ġimgħa mit-8.00 sat-20.00.
Il-linja telefonika nazzjonali għall-appoġġ għall-vittmi ta’ reati u reati minuri (116-006) huwa servizz ta’ appoġġ ġenerali.
Aktar informazzjoni hija disponibbli fuq: http://pzs.hr/
Organizzazzjonijiet speċjalizzati oħra tas-soċjetà ċivili jipprovdu wkoll appoġġ u assistenza lill-vittmi ta’ ċerti reati u lill-minorenni permezz tat-telefown. Aktar informazzjoni u l-lista ta’ dawn l-organizzazzjonijiet skont il-kontea hija disponibbli fuq is-sit web tal-Ministeru tal-Ġustizzja tal-Kroazja.
Lista ta’ organizzazzjonijiet li jipprovdu assistenza psikosoċjali u legali fil-pajjiż kollu:
Linja telefonika nazzjonali għall-appoġġ għall-vittmi ta’ reati u reati minuri
Matul il-ġimgħa bejn it-8.00 u t-20.00
Hotline nazzjonali għat-tfal neqsin
Ċentru għal tfal neqsin u abbużati
Hrabri telefon linja telefonika għall-għajnuna għall-minorenni
Matul il-ġimgħa bejn id-9.00 u t-20.00
Hrabri telefon linja telefonika għall-għajnuna għall-ġenituri
Numru ta’ emerġenza għat-traffikar ta’ bnedmin
Kuljum, bejn l-10.00 u s-18.00
Ċentru ta’ konsulenza għan-nisa li huma vittmi ta’ vjolenza
Ċentru ta’ kenn għan-nisa f’Zagreb
Matul il-ġimgħa bejn il-11.00 u l-17.00
Numru ta’ emerġenza għal nisa u minorenni li huma vittmi ta’ vjolenza
Ženska pomoć sada linja telefonika għall-għajnuna għan-nisa
B.a.B.e. assistenza legali bla ħlas għall-vittmi ta’ vjolenza domestika
Matul il-ġimgħa bejn id-9.00 u t-15.00
Ċentru ta’ appoġġ għall-vittmi ta’ vjolenza sesswali
Ženska soba ċentru għad-drittijiet sesswali
Matul il-ġimgħa bejn l-10.00 u l-17.00
Assistenza psikoloġika
Ċentru TESA għall-assistenza psikoloġika
Matul il-ġimgħa bejn l-10.00 u l-22.00
Telefown Blu
Matul il-ġimgħa bejn id-9.00 u d-21.00
Klinika Legali tal-Università tal-Liġi
Matul il-ġimgħa bejn l-10.00 u 12.00, l-Erbgħa u l-Ħamis bejn il-17.00 u s-19.00
Id-dipartimenti tal-appoġġ għall-vittmi u għax-xhieda jipprovdu:
appoġġ emozzjonali;
informazzjoni dwar id-drittijiet;
informazzjoni teknika u prattika għall-vittmi, ix-xhieda u l-membri tal-familja tagħhom;
riferimenti għand istituzzjonijiet u organizzazzjonijiet speċjalizzati tas-soċjetà ċivili, skont il-ħtiġijiet tal-vittma/ix-xhud.
Id-dipartimenti tal-appoġġ għall-vittmi u għax-xhieda tal-qrati tal-kontea jipprovdu:
DIPARTIMENTI TAL-APPOĠĠ GĦALL-VITTMI U GĦAX-XHIEDA
Qorti tal-Kontea ta’ Osijek
Qorti tal-Kontea ta’ Rijeka
Qorti tal-Kontea ta’ Sisak
Qorti tal-Kontea ta’ Split
Qorti tal-Kontea ta’ Vukovar
Qorti tal-Kontea ta’ Zadar
Qorti tal-Kontea ta’ Zagreb
Is-Servizz Indipendenti tal-Vittmi u Xhieda tal-Ministeru tal-Ġustizzja tal-Kroazja jipprovdi informazzjoni dwar id-drittijiet u appoġġ emozzjonali, minbarra informazzjoni speċifika relatata mal-appoġġ għall-vittmi u x-xhieda. Jingħata wkoll appoġġ lil vittmi u xhieda li jiġu mistiedna jagħtu evidenza fil-qrati Kroati permezz tal-mekkaniżmu internazzjonali ta’ assistenza legali, u lill-vittmi u xhieda Kroati li jiġu mistiedna jagħtu evidenza fi qrati barranin permezz tal-istess mekkaniżmu. Is-Servizz Indipendenti jibgħat ittri ta’ informazzjoni lill-vittmi u x-xhieda b’informazzjoni ta’ kuntatt, u jinfurmahom dwar il-ħelsien tat-trasgressur mill-ħabs (ħelsien awtomatiku u kundizzjonali). Huwa responsabbli wkoll biex jiddetermina l-livell ta’ kumpens finanzjarju mogħti lill-vittmi ta’ reati.
Skont it-tip ta’ organizzazzjoni u l-mandat tagħha, huma disponibbli diversi tipi ta’ assistenza u appoġġ: psikoloġiku, emozzjonali, legali, prattiku, akkomodazzjoni, mediku, appoġġ ta’ sigurtà, u appoġġ fil-qorti.
Aktar informazzjoni u l-lista ta’ dawn l-organizzazzjonijiet skont il-kontea hija disponibbli fuq is-sit web tal-Ministeru tal-Ġustizzja tal-Kroazja.
Tnax-il uffiċċju tal-probation jinsabu fil-proċess ta’ stabbiliment fil-Kroazja. Il-fini huwa li tiżdied dimensjoni umana għall-infurzar ta’ sanzjonijiet kriminali, li tiġi żgurata riintegrazzjoni aktar effiċjenti tat-trasgressuri fis-soċjetà, u li l-vittmi, il-partijiet danneġġati u l-familji rispettivi tagħhom jingħataw assistenza.
Is-Servizz ta’ Probation Nazzjonali jipparteċipa fit-tħejjija biex it-trasgressuri jerġgħu jintegraw fil-komunità wara li jkunu nħelsu mill-ħabs. Dan jinkludi għajnuna biex isibu akkomodazzjoni u xogħol, u tħejjija biex kemm huma, kif ukoll il-vittma/i, il-parti(jiet) danneġġata/i u l-familja/i tagħhom jitħejjew għall-ħelsien tat-trasgressur. Is-Servizz jagħmel ukoll arranġamenti għall-forniment ta’ appoġġ psikosoċjali għall-vittmi, il-partijiet danneġġati u l-familji tal-vittmi u tat-trasgressur.
Fejn it-trasgressur li jkun se jinħeles ikun qed jiskonta piena għal reat sesswali, reat kontra l-ħajja jew reat vjolenti, is-Servizz ta’ Probation huwa meħtieġ jinforma lill-vittma/i, lill-parti(jiet) danneġġata/i u lill-familja/i tagħhom b’mod xieraq u mingħajr dewmien.
Id-dettalji ta’ kuntatt ta’ uffiċċji tal-probation individwali u tad-Dipartiment tal-Probation tal-Ministeru tal-Ġustizzja huma disponibbli hawnhekk.
Il-vittmi ta’ reat jistgħu jikkuntattjaw lill-pulizija permezz tal-email fuq policija@mup.hr jew fuq prevencija@mup.hr, jew inkella billi jċemplu fuq 192 (24/7) jew +385 1 3788 111.